# Euskeria Abesbatza

    Artikulu hau Santutxuko abesbatzari buruzkoa da; beste esanahietarako, ikus «Euskeria (argipena)».
Euskeria Abesbatza :
| [[Irudi:Euskeria Abesbatza, 1984an.|px|Euskeria ospakizun batean.]] Euskeria ospakizun batean. || |
| Datuak |||
| Egoitza | Santutxu, Bizkaia | Santutxu, Bizkaia |
| Musika mota | Herrikoia, euskalduna. | Herrikoia, euskalduna. |
| Zuzendaria | Estitxu Arregi | Estitxu Arregi |
| Ahotsak | Abesbatza mistoa | Abesbatza mistoa |
| Taldekideak | 33 | 33 |
| Urteak | 1978 - ... | 1978 - ... |
| Fundatzailea | San Anton abesbatzaren ondorengo talde bat. | San Anton abesbatzaren ondorengo talde bat. |
Euskeria Abesbatza 1978an sortutako Santutxuko abesbatza da.

## Historia
### Izenaren jatorria

Izena XIX. mendean izen bera izan zuen abesbatzatik hartu zuten. 1886a baino lehen sortutako abesbatza hau hasieran karlistez eta euskal abertzalez osatua egon zen eta Bilboko Koral Elkarteko partaidea izan zen. Urteak aurrera joan ahala idei abertzaleekin lerrokatu zen eta honen ondorioz 1899. urtean legez kanpo utzi zuen Espainiako Gobernuak. Geroago legalizatuak izan ziren berriro eta beraien ibilbidea aipagarria izan zen Gerra Zibilerarte non taldea desagin zen.

### Sorrera

1978an arrazoi politikoen ondorioz San Anton abesbatza bi abesbatzatan banatu zen eta honen ondorioz San Antoneko abesbatzaren partaide izandako kide batzuk Euskeria berria sortu zuten. Estitxu Arregi izan zen Euskeria berri honen zuzendaria urte luzeetan. Banaketaren beste abesbatza Jatorki abesbatza deituko zen eta arazoak arazo, San Anton Abesbatza bera ez zen desagertu.
"Euskeria Abesbatza" izena nahita eta ondo pentsatutako erabakia izan zen. Izen honekin XIX. mendeko Euskeria abesbatza oroitzeko eta garai hartako abesbatzaren izena eta izaera aldarrikatzeko asmoa erakutsi zuten. Hasieratik euskal kultura eta euskara era irmoan babestu du. Euskara da beraien abestien hizkuntza bakarra eta euskal preso politikoen aldeko jarrera izan du beti eta sarritan egon da presoen eskubideen alde abesten

### Garapena

1992an elkarte moduan antolatu eta estatutuak idaztearekin batera, era ofizialean irabazteko asmorik gabeko aisialdiko elkarte moduan izena eman zuen.
Asteburu askotan, eguneko txangoak egin izan dituzte euskara eta musika uztartuz Euskal Herriko leku, herri eta hiri askotan. Horretarako, autobusa antolatu eta leku ezberdinetara mugitzen dira.
2000. urtean Euskaria Abesbatzak eta Gaztedik elkarren arteko proiektu interesgarria burutu zuten; Euskal Herriko leku ezberdinetako kantu eta dantzak nahasten ziren ikuskizun hari “EUSKAL HERRIA, abesten eta dantzatzen duen herria” izena eman zitzaion. Urte horretako Bilboko inauterietan erakutsi zen lehenengoz, eta beranduago Santutxu, Dima eta Etxebarrin aurkeztu zen.
90. hamarkadaren amaieran zenbait kantuekin kasete bat argitaratu bazuten ere, agian abesbatzaren ezaugarri aipagarriena (nahiz eta partaide guztiak euskara jakin ez), euskararen aldeko defentsa irmoa izan da. Baita ere, bere errepertorioan ideologia abertzalea duten abestiek leku aipagarria dute.
Olentzero egunean eta Santa Agedan ateratzen dira besteak beste euskarazko abesti zahar eta berriak abesten.

## Helburuak

Bere estatutuen arabera, hauek dira bere helburuakː "Euskarazko musika korala sustatu eta hedatzea, horrela, Euskal Herriko kultur ondarea aberastu eta zabaltzeko. Xede horretarako, abesbatzako kideek elkarteko bazkide diren aldetik, kontzertuetan, jaialdietan eta abesbatza lanen konposizioan zein interpretazioan parte hartuko dute; hala nola, elkartasun agerraldietan eta herri ekitaldietan, eta euskara zein euskal kultura sustatzeko antolatutako ekimenetan. Bestalde, bultzatu egingo da elkarteko kideen musika trebakuntza ere".

## Abesti ezagunak

Batzuetan bertsio ezberdina edo eta ikutu berezia ematen dizkiote kantei. Beraien abesti gehien-gehienak euskaraz edo euskarazko bertsioak dira, besteak besteː
* Agur jaunak Herrikoia Jose Olaizolren moldaketarekin.
* Bagare Gontzal Mendibil eta Xeberriren abestia.
* Dringilin dron Secundino Esnaola.
* Goizian argi hastian
* Irabazi dugu, Telesforo Monzónek sortutako hitzak dituena.
* Ikusi mendizaleak Sabin Gereñok konposatu zuen.
* Gazteri berria Mixel Labéguerieren abesti bat.
* Jeiki jeiki antzinako kanta herrikoia, Euskeriak sortutako bertsioan abestua.
* Maitia, nun zira, Zuberoako euskal abesti herrikoia.
* Txoria txori (Hegoak ebaki banizkio)
* Ume eder bat Iparragirre Solabarretaren moldaketrekin
* Stenka Razinen abestia.
* Txanton Piperri musika Buenaventura Zapirainek moldatua.
* Aita Gurea. Francisco Madina
* Volgako batelarien abestia Errusiako abesti tradizionala (bertsionatua).
* Zenbat gera?

## Bilboko Koral Elkarteko Euskeria Abesbatza

Euskeria izena daraman nerabeen abesbatza dago, baina izen bera eraman arren ez da abesbatza bera. Batzuetan Euskeria Korua moduan izendatzen dira edo eta Bilboko Koral Elkarteko Euskeria Korua izenarekin.
Nerabeen abesbatza hau Bilboko Koral Elkartearen barnean dago eta 1985ean sortu zen, haurren eta helduen koruen arteko zubi gisa. 2007tik, Urko Sangroniz da zuzendari titularra, eta, egun, 40 gaztek osatzen dute

## Erreferentziak

* ↑ https://aunamendi.eusko-ikaskuntza.eus/es/orfeon-euskeria/ar-111466/
* ↑ https://aunamendi.eusko-ikaskuntza.eus/es/orfeon-euskeria/ar-43236/
* ↑ https://aunamendi.eusko-ikaskuntza.eus/es/orfeon-euskeria/ar-111466/
* ↑ https://catalogo.sanchoelsabio.eus/Record/29378
* ↑ https://begona.org/2024/03/jatorki-abesbatza/
* ↑ https://www.facebook.com/jatorki/posts/llamamiento-a-ex-coralistas-de-jatorki-abesbatza-el-d%C3%ADa-21-de-octubre-s%C3%A1bado-a-l/836142118513662/
* ↑ https://sanantoneus.wordpress.com/
* ↑ https://uriola.eus/santutxu/1644571833917-denok-batera-euskal-preso-eta-iheslariak-etxera
* ↑ https://bdb.bertsozale.eus/fr/web/liburutegia/view/652-etxera-euskeria-abesbatza
* ↑ https://herriraplataforma.blogspot.com/2008/01/juan-pablo-rodriguez.html
* ↑ https://dantzan.eus/albisteak/gaztedi-eta-euskeria-abesbatzaren-ikuskizuna
* ↑ https://www.gaztedi.net/historia/
* ↑ https://www.youtube.com/watch?v=qTx-AXQGeJk
* ↑ https://www.euskadi.eus/gobierno-vasco/-/asociacion/euskeria-abesbatza/
* ↑ https://www.youtube.com/watch?v=44wzqWQxHpQ
* ↑ https://www.coraldebilbao.com/eu/coros/coro-euskeria/
* ↑ https://www.youtube.com/watch?v=WJfewS0xsLw
* ↑ https://www.coraldebilbao.com/eu/coros/coro-euskeria/
* ↑ https://www.elcorreo.com/bizkaia/noche-blanca-bilbao-2019-programa-horarios-fecha-mapa-gau-zuria-20190604140329-nt.html

## Kanpo estekak

* Bizkaiko abesbatzen astea Begoñan.